Vitellum
Vitellum Res apud Vicidata repertae: Civitas: Francia Locus: 48°12′6″N 5°56′58″E Numerus incolarum: 4 793 Zona horaria: UTC+1, UTC+2 Situs interretialis Nomen officiale: Vittel Gestio Procuratio superior: Vosegus, arrondissement of Neufchâteau Geographia Superficies: 24.13 chiliometrum quadratum Territoria finitima: They-sous-Montfort, Gundrecivilla, Haréville, Lignéville, Norroy, Parey-sous-Montfort, Saint-Remimont, Thuillières, Valleroy-le-Sec Coniunctiones urbium Urbes gemellae: Badenweiler Tabula aut despectus Vide etiam paginam fere homonymam: Vitellus. Vitellum (Francogallice Vittel) est oppidum Francicum et commune praefecturae Vosegi. Aquae minerales, quae e fontibus huius loci exsurgunt, a visitatoribus sanitatis causa sumuntur et alibi venundantur. Vitellum in duas partes ab aevo medio divisum est, quorum una (Francogallice Grand Ban, Latine "Vitellum Sancti Remigii" ad capitulum canonicarum Romarici montis, altera (Petit Ban, "Vitellum Sancti Privati") ad ducatum Lotharingiae pertinebat. Duo oppida in unum commune post annum 1789 coniunctae sunt. Ludovicus Bouloumié medicus fontem Gérémoy anno 1854 emit, anno 1856 thermas elaborare coepit, anno 1873 fontem remotiorem, nomine "Hépar", repperit, anno 1875 aquas lagoenis missas venditare incepit. Aquae "fontis virginum" (Source des Demoiselles) et "magni fontis" (Grande-Source) nostro aevo inter aedificia thermarum praebentur. Aquae binae medicatae, videlicet magni fontis modice sulphureae calcareae, Hepar calcareae sulphureae valdeque magnesio oneratae, ad disordines rheumaticos, traumata ossium et articulationum, disordines urinarios digestivos metabolicos medere censentur. Aquas magni fontis et Hepar lagoenis missas ab anno 1992 venundat societas mercatoria Nestlé. Aedificia balnearia a Carolo Garnier, Ferdinando César(d), Augusto Bluysen(fr), Andrea Colin; deversoria plura ab eodem César, Andrea Nachon, Georgio Walwein; villae urbanae designatae sunt ab eodem Colin et Carolo Garnier, qui pro filio suo Christiano Garnier et Petro Bouloumié (eis annis magistro thermarum) egit.